অধ্যাপক ইউসুফ আলী ওই সাক্ষাৎকারেরই এক অংশে সৈয়দ নজরুল ইসলামের সঙ্গে একদিনের আলাপচারিতা প্রসঙ্গে বলেছেন, 'নজরুল সাহেব বললেন, পায়ের তলায় মাটি আছে ? আমি বললাম, স্যার কার কথা বলছেন আপনি ? সৈয়দ সাহেব বললেন, কার আবার, বঙ্গবন্ধুর কথা বলছি! আমি বললাম, কেন কি হয়েছে ? তিনি বললেন, যা দেখছি এতো ভালো ভালো মনে হচ্ছে না। আমার কাছে লোক এসেছিল। আমাকে ক্ষমতা গ্রহণের প্রস্তাব দিয়েছে। কেন ? কামরুজ্জামান হেনা সাহেবও ওইদিন আমাকে বলেছিলেন, উনাকে দিয়ে চলবে না। ক্ষমতা আমাকে নিতে হবে।'